b'\n_START_ARTICLE_\nQuetiapin\xc4\x83\n_START_SECTION_\nUtilizare medical\xc4\x83\n_START_PARAGRAPH_\nQuetiapina este utilizat\xc4\x83 \xc3\xaen principal pentru a trata schizofrenia sau tulburarea bipolar\xc4\x83. Quitapina trateaz\xc4\x83 simptomele at\xc3\xa2t pozitive, c\xc3\xa2t \xc8\x99i negative ale schizofreniei.\n_START_SECTION_\nSchizofrenie\n_START_PARAGRAPH_\n\xc3\x8en 2013, un studiu comparativ a 15 antipsihotice folosite \xc3\xaen tratarea schizofreniei, quetiapina a rezultat \xc3\xaen eficacitate standard. A fost cu 13-16% mai eficient\xc4\x83 dec\xc3\xa2t ziprasidon\xc4\x83, clorpromazin\xc4\x83, \xc8\x99i asenapin\xc4\x83 \xc8\x99i aproximativ la fel de eficient\xc4\x83 ca haloperidol \xc8\x99i aripiprazol._NEWLINE_O analiz\xc4\x83 Cochrane care a comparat quetiapina cu alte antipsihotice atipice a concluzionat provizoriu c\xc4\x83 aceasta poate fi mai pu\xc8\x9bin eficace dec\xc3\xa2t olanzapina \xc8\x99i risperidona, produce mai pu\xc8\x9bine efecte secundare legate de mi\xc8\x99care dec\xc3\xa2t paliperidona, aripiprazolul, ziprasidona, risperidona \xc8\x99i olanzapina \xc8\x99i duce la cre\xc8\x99tere \xc3\xaen greutate similar cu risperidona, clozapina \xc8\x99i aripiprazol. Autorii au ajuns la concluzia c\xc4\x83 este comparabil\xc4\x83 cu antipsihoticele de prim\xc4\x83 genera\xc8\x9bie cu privire la tentative de sinucidere, sinucidere, moarte, prelungirea intervalului QTc, tensiune arterial\xc4\x83 sc\xc4\x83zut\xc4\x83, tahicardie, sedare, ginecomastie, galactoree, neregularit\xc4\x83\xc8\x9bi menstruale \xc8\x99i \xc3\xaen num\xc4\x83rul de celule albe din s\xc3\xa2nge.\n_START_SECTION_\nTulburare bipolar\xc4\x83\n_START_PARAGRAPH_\nLa cei cu tulburare bipolar\xc4\x83, quetiapina este utilizat\xc4\x83 pentru a trata episoadele depresive, episoadele maniacale acute asociate cu tulburarea bipolar\xc4\x83 I (fie ca monoterapie sau terapie adjuvant\xc4\x83 pentru litiu, valproat sau lamotrigin\xc4\x83) \xc8\x99i continuarea tratamentului tulbur\xc4\x83rii bipolare I (ca terapie adjuvant\xc4\x83 pentru litiu sau divalproex).\n_START_SECTION_\nBoala Alzheimer\n_START_PARAGRAPH_\nQuetiapina nu scade agita\xc8\x9bia \xc3\xaen r\xc3\xa2ndul persoanelor cu Alzheimer. Quetiapina se \xc3\xaenr\xc4\x83ut\xc4\x83\xc8\x9be\xc8\x99te func\xc8\x9bionarea intelectual\xc4\x83 la persoanele \xc3\xaen v\xc3\xa2rst\xc4\x83 cu demen\xc8\x9b\xc4\x83 \xc8\x99i, prin urmare, nu este recomandat\xc4\x83.\n_START_SECTION_\n\xc3\x8entrerupere\n_START_PARAGRAPH_\nQuetiapina trebuie \xc3\xaentrerupt\xc4\x83 treptat, \xc3\xaen urma unei analize atente a medicului, pentru a evita simptomele de sevraj sau recidiv\xc4\x83.\n_START_SECTION_\nSarcin\xc4\x83 \xc8\x99i al\xc4\x83ptare\n_START_PARAGRAPH_\nExpunerea placentei este cea mai redus\xc4\x83 pentru quetiapin\xc4\x83 comparativ cu alte antipsihotice atipice. Dovezile sunt insuficiente pentru a exclude orice risc pentru f\xc4\x83t, dar datele disponibile sugereaz\xc4\x83 c\xc4\x83 este pu\xc8\x9bin probabil s\xc4\x83 rezulte malforma\xc8\x9bii fetale majore. Medicamentul este secretat \xc3\xaen laptele matern \xc8\x99i, prin urmare, mamele care sunt tratate cu quetiapin\xc4\x83 sunt sf\xc4\x83tuite s\xc4\x83 nu al\xc4\x83pteze.\n_START_SECTION_\nSupradoz\xc4\x83\n_START_PARAGRAPH_\nCele mai multe cazuri de supradoz\xc4\x83 acut\xc4\x83 rezult\xc4\x83 \xc3\xaen doar sedare, hipotensiune arterial\xc4\x83 \xc8\x99i tahicardie, de\xc8\x99i se \xc3\xaent\xc3\xa2mpl\xc4\x83 ca la adul\xc8\x9bi s\xc4\x83 survin\xc4\x83 \xc8\x99i aritmii cardiace, com\xc4\x83 \xc8\x99i deces. Concentra\xc8\x9biile de quediapin\xc4\x83 din ser sau plasm\xc4\x83 sunt de obicei de 1-10\xc2\xa0mg/L \xc3\xaen cazul supravie\xc8\x9buitorilor supradoei, \xc3\xaen timp ce nivelurile sanguine post-mortem sunt de 10-25\xc2\xa0mg/L \xc3\xaenm cazurile fatale. Nivelurile non-toxice \xc3\xaen analize de s\xc3\xa2nge post-mortem pot ajunge p\xc3\xa2n\xc4\x83 la 0,8\xc2\xa0mg/kg, dar pot \xc3\xaencepe de la 0,35\xc2\xa0mg/kg.\n_START_SECTION_\nChimie\n_START_PARAGRAPH_\nQuetiapina este un compus tetraciclic \xc8\x99i este similar\xc4\x83 din punct de vedere structural de clozapin\xc4\x83, olanzapin\xc4\x83, loxapin\xc4\x83 \xc8\x99i alte tetraciclice antipsihotice.\n_START_SECTION_\nSintez\xc4\x83\n_START_PARAGRAPH_\nSinteza de quetiapin\xc4\x83 \xc3\xaencepe cu o dibenzotiazepinon\xc4\x83. Lactama este \xc3\xaent\xc3\xa2i tratat\xc4\x83 cu clorur\xc4\x83 de fosforil pentru a produce o dibenzotiazepin\xc4\x83. O substitu\xc8\x9bie nucleofil\xc4\x83 este folosit\xc4\x83 apoi pentru a introduce catena lateral\xc4\x83.'